b'\n_START_ARTICLE_\nRenrou sousuo\n_START_PARAGRAPH_\nRenrou Sousuo (kinesisk: \xe4\xba\xba\xe8\x82\x89\xe6\x90\x9c\xe7\xb4\xa2; pinyin: R\xc3\xa9nr\xc3\xb2u S\xc5\x8dusu\xc7\x92, ordrett \xc2\xabs\xc3\xb8kemotor for menneskekj\xc3\xb8tt\xc2\xbb) er et kinesisk og taiwanesisk internetfenomen, der et st\xc3\xb8rre antall internetbrukere samarbeider om \xc3\xa5 sammenstille informasjon om en bestemt person, og s\xc3\xa6rlig gj\xc3\xb8r seg bruk av spesialtilpassede s\xc3\xb8kemotorer. Den m\xc3\xb8rke siden er at dette vanligvis gj\xc3\xb8res i den hensikt i \xc3\xa5 sverte personen. M\xc3\xa5lpersonen har p\xc3\xa5 et eller annet vis gjort noe som er forkastelig (oppfattes av internetbrukerne som forkastelig), og det gjelder da \xc3\xa5 f\xc3\xa5 fastlagt vedkommendes identitet - hvis ukjent - og s\xc3\xa5 henge ut personen til spott og spe med all den belastende informasjon som man kan fremskaffe._NEWLINE_Prosessen kan sammenlignes med vigilantisme, og gjengmentaliteten som utvikler seg er blitt brennemerket som lignende den r\xc3\xb8degardistene bedrev under kulturrevolusjonen.\n_START_SECTION_\nEtymologi\n_START_PARAGRAPH_\nUttrykket stammer fra det Beijing-baserte nettstedet MOP i 2001, og ble beskrevet av MOP som \xc2\xabs\xc3\xb8k som er menneskedrevet heller enn datamaskindrevet\xc2\xbb. Den opprinnelige \xc2\xabs\xc3\xb8kemotor for menneskekj\xc3\xb8tt\xc2\xbb var et MOP subforum. Gradvis forskj\xc3\xb8v betydningen fra s\xc3\xb8k utf\xc3\xb8rt av mennesker til s\xc3\xb8k rettet mot konkrete personer.'